Raël

Raël (født Claude Vorilhon 30. september 1946 i Vichy i Frankrike) er leder for den internasjonale organisasjonen den raëlske bevegelse, som tror at livet på jorden ble skapt av vitenskapsmenn og kunstnere fra en annen planet. Organisasjonen har blant annet gjort seg kjente for sitt engasjement til fordel for menneskekloning.

Liv og virke

Bakgrunn 
Claude Vorilhon ble født i Vichy i Allier men vokste opp i Ambert hjemme hos sin mormor, som var ateist. Hans far var jødisk og moren katolikk. Han gikk på en katolsk internatskole i Le Puy-en-Velay og skapte bølger der ved å ta del i nattverden uten å være døpt. Hans foreldre tok ham ut av internatskolen og satte han på den offentlige skole i Ambert.

Som 15-åring stakk han av fra skolen og haiket til Paris, og var der i tre år som gatemusiker og ved å spille på kaféer og kabareter.  Han traff Lucien Morisse, leder for et nasjonalt radioprogram, som var på leting etter unge talenter. Vorilhon tegnet en platekontrakt og ble tenåringsstjerne på radioen.  Som sanger brukte han artistnavnet Claude Celler. Han spilte inn seks singler, hvorav en ble i noen grad en «hit»: Le miel et la cannelle (Honning og kanel). Vorilhon likte Jacques Brels stil og forsøkte å etterligne den.

Raël arbeidet frem til 1973 som rallysjåfør og motorsportjournalist og drev en egen avis.

UFO-opplevelse 
Den 13. desember 1973 var han – etter eget utsagn – med på en UFO-kontakt. Raël sier at han da ble kontaktet av en representant (Jahve) for en utenomjordisk sivilisasjon. Under de seks følgende dagene fikk han et budskap. Raël har publisert budskapet i en bok, på engelsk oversatt med tittelen The Final message og Intelligent design: Message from the designers.

Budskapet forklarer i korthet at livet på jorden har oppstått genom intelligent design på vitenskapens vei ved genetisk ingeniørskunst. De nevnte utenomjordiske og deres farkoster har tidligere i historien blitt oppfattet som guder, engler og andre fenomener. I Bibelen benyttes for eksempel ordet Elohim, de som kom fra himmelen, for å beskrive dem og selve skapelseprosessen.

Etter kontakten den 13. desember har Raël helt viet seg til å bygge opp den internasjonale raëlske bevegelse, og til å gi intervjuer, holde foredrag og arrangere seminarer i selvutvikling. Målet er å bygge en ambassade for at den utenomjordiske sivilisasjonen – Elohim – skal kunne knytte en offisiell kontakt med menneskeheten.

Bibliografi i utvalg 

 1974 : Le Livre qui dit la vérité ("The Book Which Tells the Truth")
 1975 : Les extraterrestres m’ont emmené sur leur planeté ("Extraterrestrials Took me to Their Planet")
 1978 : La géniocratie ("Geniocracy")
 1979 : Accueillir les extra-terrestres ("Welcoming Extraterrestrials")
 1980 : La méditation sensuelle ("Sensual Meditation") ISBN 1-903571-07-3
 2002 : Oui au clonage humain ("Yes to Human Cloning") ISBN 1-903571-05-7
 2003 : Le Maitraya ("The Maitraya")

Referanser

Eksterne lenker 
 Raeliska rörelsens svenska webbplats
 Raeliska rörelsens officiella webbplats
 Analys av den raeliska rörelsen.
 Raeliska rörelsens egna nyhets-site

Personer fra Vichy
Franske forfattere
Fødsler i 1946